

**Akcijski načrt**

**za udejanjanje Strategije razvoja zdravstvene dejavnosti na primarni ravni zdravstvene dejavnosti**

**zdravstvenega varstva do leta 2031 (SRZDPR2031)**

**za leti 2025 in 2026**

**AKCIJSKI NAČRT ZA UDEJANJANJE STRATEGIJE RAZVOJA ZDRAVSTVENE DEJAVNOSTI NA PRIMARNI RAVNI DO LETA 2031 (SRZDPR2031)**

**ZA LETI 2025 IN 2026**

**Informacije o dokumentu**

|  |  |
| --- | --- |
| Naslov dokumenta: | Akcijski načrt za udejanjanje Strategije razvoja zdravstvene dejavnosti na primarni ravni zdravstvenega varstva do leta 2031 za leti 2025 in 2026 |
| Kratko ime: | SRZDPR2031-AN25–26 |
| Kraj in datum dokumenta: | Ljubljana, februar 2025 |

**Strategija razvoja zdravstvene dejavnosti na primarni ravni zdravstvenega varstva do leta 2031** **(SRZDPR2031)** opredeljuje strateške usmeritve za razvoj primarne ravni zdravstvenega varstva. Po sprejetju SRZDPR2031 na Vladi Republike Slovenije je bil imenovan Usmerjevalni odbor, ki je odgovoren za spremljanje njenega izvajanja. Notranja organizacijska enota Ministrstva za zdravje v okviru Sektorja za organizacijo procesov v zdravstvu je pripravila prvega od treh akcijskih načrtov, v katerem se določajo ukrepi, roki in odgovorni nosilci za dosego ciljev iz SRZDPR2031. Usmerjevalni odbor, ki ga je imenovala ministrica za zdravje, je akcijski načrt dopolnil in potrdil za nadaljnjo obravnavo.

**UVOD**

Glavni cilji ukrepov prvega akcijskega načrta za izvajanje Strategije je doseči uresničitev načrtovanih aktivnosti v Strategiji, ki bodo ustvarile trdne temelje za nadgradnjo in razvoj nadaljnjih aktivnosti. Z realizacijo zastavljenih ukrepov bo okrepljena dostopnost do izbranega zdravnika, zmanjšala se bodo administrativna bremena izvajalcev zdravstvene dejavnosti, s krepitvijo digitalizacije bo omogočena potrebna podpora procesom zdravstvene obravnave. Omogočanje raziskovalne dejavnosti, krepitev kompetenc izvajalcev, vlaganje v infrastrukturo in kadrovske vire bo dodatno motiviralo izvajalce na primarni ravni. Okrepljena in razširjena bo dejavnost preventivnega zdravstvenega varstva. Z ukrepi usmerjenimi v zdravstveno pismenost, bodo uporabniki sistema opolnomočeni za odgovorno uporabo zdravstvenega sistema. Omogočena bo napredna, kakovostna in pacientu prijazna obravnava na vseh področjih primarne ravni zdravstvenega varstva. Z realizacijo ukrepov prvega akcijskega načrta bomo dosegli bomo učinkovitejše upravljanje in vodenje deležnikov sistema tako na državni, kot tudi lokalni ravni.

Akcijski načrt za leti 2025 in 2026 zajema aktivnosti, predvidene v SRZDPR2031, ki so razdeljene v posamezne ukrepe. Določeni so tudi nosilci, odgovorni za izvedbo ukrepov, in predvideni finančni viri. Pri pripravi načrta so bili upoštevani časovni roki, pri čemer smo določili prednostne cilje, ob tem pa so bili določeni tudi ukrepi z najvišjo stopnjo prednosti. Evalvacija izvedenih ukrepov se bo izvajala dvakrat letno.

****

**TAKOJŠNJI UKREPI**

1. Vzpostavitev mreže primarnega zdravstvenega varstva.
2. Zagotovitev dostopnosti zdravnika na primarni ravni za paciente in spremljanje izkušenj pacientov z zdravstveno obravnavo.
3. Vzpostavitev novega modela nujne medicinske pomoči.
4. Vzpostavitev notranje organizacijske enote na Ministrstvu za zdravje, ki se prednostno ukvarja s primarno ravnjo zdravstvenega varstva.
5. Zmanjšanje administrativnih bremen in obračunskih postopkov pri delu v primarni zdravstveni dejavnosti.
6. Uvedba stimulativnega nagrajevanja v primarnem zdravstvenem varstvu.
7. Sprememba zakonodaje za omogočanje terciarne ravni družinske medicine.
8. Priprava sprememb Zakona o zdravstveni dejavnosti.

Vir: SRZDPR2031, 2024.

**Pregled kratic**

ARIS – Javna agencija za znanstvenoraziskovalno in inovacijsko dejavnost Republike Slovenije

CKZ – center za krepitev zdravja

CRP – ciljni raziskovalni projekt

DSZ – dispečerska služba zdravstva

DMS – diplomirana medicinska sestra

ESS – Evropski socialni sklad

JZZ – javni zdravstveni zavodi

MSP – Ministrstvo za solidarno prihodnost

MZ – Ministrstvo za zdravje

NIJZ – Nacionalni inštitut za javno zdravje

NLZOH – Nacionalni laboratorij za zdravje okolje in hrano

NOE – notranja organizacijska enota

NOO – načrt za okrevanje in odpornost

NVO – nevladna organizacija

NZV – neprekinjeno zdravstveno varstvo

NMP – nujna medicinska pomoč

SUC – satelitski urgentni centri

SZO/WHO – Svetovna zdravstvena organizacija, angl. *World Health Organisation*

UNKIZ – Urad Republike Slovenije za nadzor, investicije in kakovost v zdravstvu

ZZBNZ ­– Zbornica zdravstvene in babiške nege Slovenije

ZZS – Zdravniška zbornica Slovenije

ZZZS – Zavod za zdravstveno zavarovanje Slovenije

**Akcijski načrt po ciljih:**

Cilj 1: Pravična dostopnost zdravstvenega varstva čim bližje posameznikovemu prebivališču

|  |  |  |  |  |
| --- | --- | --- | --- | --- |
| **Aktivnost 1.1** | **Ukrepi** | **Nosilec** | **Rok izvedbe** | **Finančni vir** |
| **Ukrepi za zagotovitev dostopnosti izbranega osebnega zdravnika** | Uvedba in krepitev uporabe digitalnih orodij: e-karton, e-triaža, e-posvet | MZ, ZZS, ZZBNZ | 2026 | NOO, državni proračun, ZZZS |
| Izvedba letnih regijskih konferenc in priprava informativnega gradiva za paciente | MZ, NIJZ | 2026 | Redno delo MZ in NIJZ |
| Zagotovitev informatorja/receptorja/varnostnika ob vstopu v JZZ, ki je dosegljiv na telefonski številki in e-pošti | JZZ | 2025 | JZZ |
| Informativne in usmerjevalne table pred vstopom v JZZ z ažuriranimi podatki o pomembnih informacijah za paciente | JZZ | 2025 | Redno delo JZZ |
| Zakonska ureditev finančnih spodbud za izbiro specializacije iz družinske medicine | ZZZS, MZ | 2025 | Redno delo MZ |
| Uvedba dodatnih ambulant družinske medicine | ZZZS, MZ | 2025 | ZZZS |
| Razširitev tima za področje ambulant družinske medicine z dodatnih 0,5 diplomirane medicinske sestre | ZZZS, MZ | 2025 | ZZZS |
| Usposabljanje zdravstvenih administratorjev (NPK tudi za tehnike zdravstvene nege) | ZZBNS, MZ | Ni določen | Ni znan |
| Spodbujanje JZZ za zaposlovanje zdravstvenih administratorjev | MZ | Stalna naloga | Redno delo MZ |
| Spodbujanje razvoja skupnostne skrbi za zdravje v okviru lokalnih skupnosti | Občine ustanoviteljice, NIJZ | Trajna naloga | Kohezijska sredstva |

|  |  |  |  |  |
| --- | --- | --- | --- | --- |
| **Aktivnost 1.2** | **Ukrepi** | **Nosilec ukrepa** | **Rok izvedbe** | **Finančni vir** |
| **Ukrepi za zagotovitev prostorske in**  **infrastrukturne dostopnosti izvajalcev za ranljive skupine**  **posameznikov** | Pripraviti oceno stanja z vidika infrastrukturne dostopnosti in dostopnosti zdravstvenih storitev za ranljive skupine na primarni ravni ter pozvati JZZ k ureditvi ustrezno prilagojene infrastrukture | MZ | 2026 | Redno delo |
| Pripraviti oceno stanja z vidika uporabe javnih (brezplačnih) prevoznih sredstev | Občine ustanoviteljice, MZ | 2026 | Redno delo |
| Spodbujati zagotavljanje brezplačnih prevozov za obiske zdravstvenih zavodov za ranljive skupine pacientov v lokalni skupnosti na območju zdravstvenih zavodov | Občine ustanoviteljice | Trajna naloga | Občine ustanoviteljice |
| Nenujni reševalni prevozi – revizija pravilnika | MZ | 2025 | Redno delo |

|  |  |  |  |  |
| --- | --- | --- | --- | --- |
| **Aktivnost 1.3** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev novega modela nujne medicinske pomoči** | Priprava pravilnika o službi NMP | MZ | 2025 | Redno delo MZ |
| Izdelava meril za financiranje programov NMP | MZ | 2025 | ZZZS |
| Standardizacija dežurnih mest v NMP | MZ | 2025 | ZZZS |
| Vzpostavitev SUC | UNKIZ, MZ | 2025 | ZZZS |
| Vzpostavitev mreže NMP za otroke in mladostnike | MZ | 2025 | ZZZS |
| Uvedba specializacije za kader ZN v NMP | MZ | 2025 | Kohezijska sredstva |
| Izdelati program vključevanja zdravnikov v NZV (služba NMP) | MZ | 2025 | Redno delo MZ |
| Izvesti projekt vzpostavitve prvih posredovalcev (vozilo z opremo itd.) | MZ | 2025 | Kohezijska sredstva |
| Prenova smernic delovanja zdravstva ob velikih nesrečah | MZ | 2025 | Kohezijska sredstva |
| Vzpostaviti načrt JZZ za delovanje zdravstva v posebnih razmerah | MZ | 2025 | Kohezijska sredstva |

|  |  |  |  |  |
| --- | --- | --- | --- | --- |
| **Aktivnost 1.4** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev dispečerskega sistema zdravstva za koordinacijo ekip NMP** | Vzpostavitev enot NMP DSZ v skladu z načrtom | MZ | 2025 | ZZZS |
| Ureditev celovite IT rešitve v sistemu NMP | MZ | 2026 | NOO |

|  |  |  |  |  |
| --- | --- | --- | --- | --- |
| **Aktivnost 1.5** | **Ukrepi** | **Nosilec ukrepa** | **Rok izvedbe** | **Finančni vir** |
| **Izboljšati dostopnost cepljenja z uvedbo cepljenja v lekarnah** | Izvedba pilotnega projekta, ki bo vključeval usposabljanje, izobraževanje in protokol varnega cepljenja v lekarnah | MZ | 2025 | Lekarniška zbornica |

|  |  |  |  |  |
| --- | --- | --- | --- | --- |
| **Aktivnost 1.6** | **Ukrepi** | **Nosilec ukrepa** | **Rok izvedbe** | **Finančni vir** |
| **Razvoj novih modelov zobozdravstvene obravnave ranljivih skupin** | Uvajanje novih materialov v zobozdravstvu kot nadomestek amalgama v skladu z nacionalnim načrtom za opuščanje amalgama | MZ | 2025 | ZZZS |
| Evalvacija in prenova sistema izvajanja zobozdravstvenih storitev (mreža, organizacija dela, razširitev tima z ustnimi higieniki, financiranje storitev, informiranje o pravicah pacientov) | MZ, NIJZ, ZZZS, ZZS | 2025 in 2026 | Redno delo MZ |
| Razvoj novih načinov ravnanja z odpadki v zobozdravstvu | NIJZ, NLZOH | 2025 in 2026 | Redno delo NIJZ |
| Strategija za ustno zdravje – pregled stanja | MZ | 2025 | Redno delo MZ |

Cilj 2: Usmerjenost v preventivno zdravstveno varstvo in vseživljenjski pristop

|  |  |  |  |  |
| --- | --- | --- | --- | --- |
| **Aktivnost 2.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Širitev obstoječe mreže CKZ** | Uvedba enotnega standarda CKZ za celotno Slovenijo | NIJZ | Trajna naloga | Redno delo NIJZ |
| Evalvacija učinkovitosti izvajanja programa CKZ | NIJZ | Trajna naloga | Redno delo NIJZ |

|  |  |  |  |  |
| --- | --- | --- | --- | --- |
| **Aktivnost 2.2** | **Ukrepi** | **Nosilec ukrepa** | **Rok izvedbe** | **Finančni vir** |
| **Uvajanje novih in prilagajanje obstoječih preventivnih zdravstvenih programov na podlagi znanstvenih dokazov o učinkovitosti** | Posodobitev Pravilnika za izvajanje preventivnega zdravstvenega varstva na primarni ravni | MZ | 2025 | Redno delo MZ |

|  |  |  |  |  |
| --- | --- | --- | --- | --- |
| **Aktivnost 2.3** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev protokola prehoda iz pediatrične obravnave k specialistu družinske medicine za mlade odrasle s kompleksnejšimi zdravstvenimi stanji** | Sprejetje protokola prehoda iz pediatrične obravnave k specialistu družinske medicine | MZ, ZZS | 2026 | Redno delo MZ in ZZS |
| Nadgradnja obstoječe IT podpore (eKarton in enotni podatkovni model) | MZ | 2026 | NOO in proračun |

|  |  |  |  |  |
| --- | --- | --- | --- | --- |
| **Aktivnost 2.4** | **Ukrepi** | **Nosilec ukrepa** | **Rok izvedbe** | **Finančni vir** |
| **Uskladitev preventivnih vsebin na področju varstva pri delu in preventivnega varstva odraslih ter krepitev zdravja na delovnem mestu** | Ureditev področja absentizma na zakonodajni ravni | MZ | 2025 | Redno delo MZ |
| Protokol izmenjave podatkov med ambulantami družinske medicine in ambulantami medicine dela, prometa in športa | MZ, NIJZ | 2025 | Redno delo MZ |
| Sprejetje prenovljenega Pravilnika o preventivnih zdravstvenih pregledih delavcev | MZ | 2025 | Redno delo MZ |

|  |  |  |  |  |
| --- | --- | --- | --- | --- |
| **Aktivnost 2.5** | **Ukrepi** | **Nosilec ukrepa** | **Rok izvedbe** | **Finančni vir** |
| **Priprava predloga posebnega zakona, ki bo urejal enotni izvedenski organ, in drugi ukrepi za ohranjanje delazmožnosti** | Zagotovitev normativne podlage (poseben zakon) za vzpostavitev enotnega izvedenskega organa za oceno delazmožnosti | MZ | 2025 | Redno delo MZ |
| Evalvacija mreže in delovanja ambulant MDPŠ ter predloga za razvoj področja | MZ, NIJZ, Klinični inštitut za medicino dela, prometa in športa (UKCL) | 2025 in 2026 | CRP |

|  |  |  |  |  |
| --- | --- | --- | --- | --- |
| **Aktivnost 2.6** | **Ukrepi** | **Nosilec ukrepa** | **Rok izvedbe** | **Finančni vir** |
| **Razvoj novih modelov in pristopov na področju rehabilitacije na primarni ravni** | Razvoj novih modelov in načinov rehabilitacije (obravnava oseb s kronično (mišično-skeletno) bolečino) na primarni ravni | NIJZ | 2026 | NOO, proračun |
| Pilotna izvedba predlaganih modelov in načinov rehabilitacije (obravnava oseb s kronično (mišično-skeletno) bolečino) na primarni ravni | NIJZ | 2026 | NOO |

|  |  |  |  |  |
| --- | --- | --- | --- | --- |
| **Aktivnost 2.8** | **Ukrepi** | **Nosilec ukrepa** | **Rok izvedbe** | **Finančni vir** |
| **Ukrepi za večjo odpornost sistema socialnega varstva in dolgotrajne oskrbe** | Krepitev kompetenc zdravstveno-negovalnih timov pri izvajalcih institucionalnega varstva in dolgotrajne oskrbe | Zbornice in strokovna združenja, MZ, MSP | 2025 in 2026 | Redno delo |
| Vzpostavitev nacionalne kontaktne točke za koordinacijo odpusta pacientov s potrebo po zahtevnejših zdravstveno-negovalnih postopkih iz bolnišnic | MZ | 2025 | Kohezijska sredstva |
| Vzpostavitev simulacijskega centra za usposabljanje za obravnavo pacientov s potrebo po zahtevnejših postopkih zdravstvene nege zunaj bolnišnic | MZ | 2025 | Kohezijska sredstva |

|  |  |  |  |  |
| --- | --- | --- | --- | --- |
| **Aktivnost 2.9** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev celovitega pristopa k obravnavi geriatričnih pacientov** | Vzpostavitev sistematičnega presejanja za demenco v okviru ambulante družinske medicine in vzpostavitev registra oseb z demenco (dodatni kader za izvajanje) | MZ, NIJZ, ZZS, ZZBNS, ZZZS | 2025 in 2026 | NOO, proračun |

|  |  |  |  |  |
| --- | --- | --- | --- | --- |
| **Aktivnost 2.10** | **Ukrepi** | **Nosilec ukrepa** | **Rok izvedbe** | **Finančni vir** |
| **Ukrepi za krepitev paliativne oskrbe na primarni ravni** | Krepitev mreže paliativnih timov | MZ | 2026 | NOO |

Cilj 3: Vključenost in opolnomočenje posameznika in družbe v skrbi za lastno zdravje

|  |  |  |  |  |
| --- | --- | --- | --- | --- |
| **Aktivnost 3.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Sodelovanje primarnega zdravstvenega varstva pri nadgradnji izobraževalnih vsebin v šolah o skrbi za lastno zdravje in o delovanju zdravstva** | Izvajanje zdravstvenega opismenjevanja v osnovnih šolah (dnevi zdravja, dnevi oživljanja idr.), priprava učnega gradiva | NIJZ, JZZ | Stalna naloga | Redno delo NIJZ in JZZ, proračun |
| Spodbuditev širjenja mreže »zdravih šol« | NIJZ, izvajalci | Stalna naloga | Redno delo NIJZ in JZZ, proračun |

|  |  |  |  |  |
| --- | --- | --- | --- | --- |
| **Aktivnost 3.2** | **Ukrepi** | **Nosilec ukrepa** | **Rok izvedbe** | **Finančni vir** |
| **Vključevanje primarnega zdravstvenega varstva v aktivnosti za večjo zdravstveno pismenost in odgovorno uporabo zdravstvenega sistema** | Analiza obstoječih aktivnosti in dobrih praks za povečanje zdravstvene pismenosti in odgovorno uporabo zdravstvenega sistema | MZ | 2025 | Redno delo MZ |
| Priprava priporočil in ukrepov za izboljšanje organizacijske zdravstvene pismenosti, njihova objava na spletnih straneh ministrstva | NIJZ | 2026 | Redno delo NIJZ, proračun |
| Obdobna evalvacija zdravstvene pismenosti med odraslim prebivalstvom | NIJZ | Stalna naloga | Redno delo NIJZ, proračun |

|  |  |  |  |  |
| --- | --- | --- | --- | --- |
| **Aktivnost 3.4** | **Ukrepi** | **Nosilec ukrepa** | **Rok izvedbe** | **Finančni vir** |
| **Promocija državnega spletnega portala zVEM in uvedba elektronskega obveščanja pacienta o poteku ali izdaji listin v okviru uveljavljenih pravic iz zdravstvenega varstva** | Izobraževalne aktivnosti za prebivalce in njihove pooblaščence za uporabo storitev portala zVem | NIJZ | 2026 | Proračun |
| Pozivanje občin ustanoviteljic JZZ, da spodbujajo svoje upravne enote in izvajajo aktivnosti za promocijo in pomoč pri pridobitvi digitalnih potrdil za uporabnike | Občine ustanoviteljice | 2025 | Redno delo občin ustanoviteljic |
| Statistično spremljanje uporabnikov in spremljanje njihovih izkušenj | MZ, NIJZ | Stalna naloga | Redno delo MZ in NIJZ |

|  |  |  |  |  |
| --- | --- | --- | --- | --- |
| **Aktivnost 3.5** | **Ukrepi** | **Nosilec ukrepa** | **Rok izvedbe** | **Finančni vir** |
| **Izdelava in izvajanje protokola triaže s svetovanjem na primarni ravni** | Sprejeti protokol za timsko obravnavo nenujnih telefonskih klicev, vključno s protokolom triaže s svetovanjem | MZ | 2025 | Kohezijska sredstva |
| Usposabljanje zdravstvenih delavcev na primarni ravni za izvajanje protokola triaže s svetovanjem | MZ, ZZS, ZZBNS | 2026 | Kohezijska sredstva |

|  |  |  |  |  |
| --- | --- | --- | --- | --- |
| **Aktivnost 3.6** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev digitalnega orodja za opolnomočenje prebivalcev** | Pridobitev ustrezne digitalne rešitve, prilagoditev slovenskim razmeram | MZ | 2025 | Redno delo MZ |
| Vzpostavitev infrastrukture za spletno orodje za opolnomočenje pacientov – »samotriaža« | MZ, NIJZ | 2026 | Kohezijska sredstva |

|  |  |  |  |  |
| --- | --- | --- | --- | --- |
| **Aktivnost 3.7** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev nacionalnega odbora za cepljenje, ki vključuje civilno družbo** | Sprejetje novega Zakona o nalezljivih boleznih | MZ | 2025/zamik roka | Proračun |
| Izvajanje promocije cepljenja | NIJZ | 2025 | Redno delo NIJZ |

Cilj 4: Integrirana zdravstvena obravnava na vseh ravneh zdravstvenega varstva, vključno s socialnim varstvom, šolstvom, dolgotrajno oskrbo, deležniki v lokalnem okolju in civilno družbo

|  |  |  |  |  |
| --- | --- | --- | --- | --- |
| **Aktivnost 4.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Uvajanje novih pristopov s spremenjeno sestavo zdravstvenih timov in krepitev kompetenc zdravstvenih delavcev** | Zagotovljeno financiranje dodatnih 100 diplomiranih medicinskih sester v ambulantah družinske medicine | MZ | 2025 | ZZZS |

|  |  |  |  |  |
| --- | --- | --- | --- | --- |
| **Aktivnost 4.4** | **Ukrepi** | **Nosilec ukrepa** | **Rok izvedbe** | **Finančni vir** |
| **Vključitev terenske mreže patronažnega zdravstvenega varstva v centralni register podatkov o pacientu in v državni spletni portal** | Vzpostavitev digitalne povezave med mrežo patronažnega zdravstvenega varstva in portalom zVem | NIJZ | 2025 | Kohezijska sredstva, proračun |

Cilj 5: Kakovostna in varna obravnava pacienta za doseganje izidov zdravstvene obravnave, primerljive s standardi in najboljšimi praksami

|  |  |  |  |  |
| --- | --- | --- | --- | --- |
| **Aktivnost 5.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Krepitev institucionalne zmogljivosti za podporo kakovosti in varnosti na primarni ravni zdravstvene dejavnosti** | Vzpostavitev sistema kakovosti pri vseh izvajalcih zdravstvene dejavnosti na primarni ravni | UNKIZ/Agencija za kakovost | 2026 | Proračun |
| Določitev kazalnikov kakovosti za primarno raven zdravstvenega varstva in njihova objava na spletni strani Ministrstva za zdravje | UNKIZ/Agencija za kakovost | 2026 | Proračun |
| Obdobno spremljanje vseh kazalnikov kakovosti in uvajanje potrebnih sistemskih ukrepov | UNKIZ/Agencija za kakovost | 2026 | Proračun |

|  |  |  |  |  |
| --- | --- | --- | --- | --- |
| **Aktivnost 5.2** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev sistematičnega spremljanja in izboljševanja sistema kakovosti in varnosti, vključno s podporno informacijsko tehnologijo** | Spremljanje kazalnikov kakovosti in varnosti ter  poročanje o uspešnosti in učinkovitosti zdravstvenih  obravnav ter o izboljševanju sistema kakovosti in varnosti | UNKIZ/Agencija za kakovost | Stalna naloga | Redno delo UNKIZ |

|  |  |  |  |  |
| --- | --- | --- | --- | --- |
| **Aktivnost 5.3** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev obdobnega merjenja izidov in izkušenj pacientov z zdravstveno obravnavo na primarni ravni** | Redno merjenje zadovoljstva pacientov z uporabo portala zVem | UNKIZ/Agencija za kakovost | Stalna naloga | Redno delo UNKIZ |
| Obdobno merjenje izkušenj pacientov in izidov obravnave na primarni ravni zdravstvenega varstva (PaRIS) | UNKIZ/Agencija za kakovost | 2026 | Redno delo UNKIZ |

Cilj 6: Učinkovito upravljanje in vodenje z opredeljenimi vlogami in odgovornostjo deležnikov

na državni in lokalni ravni

|  |  |  |  |  |
| --- | --- | --- | --- | --- |
| **Aktivnost 6.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Krepitev institucionalnih zmogljivosti za podporo razvoju zdravstvene dejavnosti na primarni ravni** | Vzpostavitev neodvisne organizacijske enote za strokovno podporo in razvoj primarne ravni | MZ, NIJZ | 2025 | Redno delo MZ in NIJZ |
| Vzpostavitev notranje organizacijske enote, ki se prednostno ukvarja s primarnim zdravstvenim varstvom | MZ | 2025 | Proračun |

|  |  |  |  |  |
| --- | --- | --- | --- | --- |
| **Aktivnost 6.2** | **Ukrepi** | **Nosilec ukrepa** | **Rok izvedbe** | **Finančni vir** |
| **Izboljšanje upravljanja in vodenja javne mreže izvajalcev zdravstvene dejavnosti na primarni ravni** | Zagotovitev zakonske podlage (ZZDej) | MZ | 2025 | Redno delo MZ |

|  |  |  |  |  |
| --- | --- | --- | --- | --- |
| **Aktivnost 6.3** | **Ukrepi** | **Nosilec ukrepa** | **Rok izvedbe** | **Finančni vir** |
| **Sprememba pravne oblike izvajalcev zdravstvene dejavnosti na primarni ravni** | Priprava predloga novega Zakona o zdravstveni dejavnosti | MZ | 2025 | Redno delo MZ |

|  |  |  |  |  |
| --- | --- | --- | --- | --- |
| **Aktivnost 6.4** | **Ukrepi** | **Nosilec ukrepa** | **Rok izvedbe** | **Finančni vir** |
| **Uvedba jasnih meril za sestavo, imenovanje in naloge vodstva ter nadzornih organov izvajalcev zdravstvene dejavnosti na primarni ravni** | Priprava predloga novega Zakona o zdravstveni dejavnosti (sprejetje pravilnika nabora obveznih kompetenc in delovanja nadzornih organov) | MZ | 2025 | Redno delo MZ |

Cilj 7: Finančne spodbude in vlaganje v infrastrukturo, ki zagotavljajo sledljivost porabe denarja

in prispevajo k vzdržnosti

|  |  |  |  |  |
| --- | --- | --- | --- | --- |
| **Aktivnost 7.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Posodobitev modela financiranja po posameznih vrstah zdravstvene dejavnosti na primarni ravni** | Priprava in posodobitev obračunskih modelov in cenikov | ZZZS | 2025 | Redno delo ZZZS |
| Priprava in posodobitev glavarinskih količnikov za ambulante družinske medicine in pediatrijo na primarni ravni | ZZZS | 2025 | Redno delo ZZZS |
| Vzpostavitev modela financiranja, ki bo spodbujal večproblemsko in timsko obravnavo | ZZZS | 2025 | Redno delo ZZZS |
| Uvedba finančnih spodbud za izvajalce za doseganje ciljev | ZZZS | 2025 | Redno delo ZZZS |
| Omogočiti enako plačilo za enako storitev ne glede na raven zdravstva in stroko | ZZZS | 2025 | Redno delo ZZZS |
| Vzpostavitev degresijske lestvice plačevanja storitev | ZZZS | 2025 | Redno delo ZZZS |
| Proučitev predloga za posodobitev glavarinskih količnikov in modela financiranja za področje primarne ginekologije in porodništva ter njihova posodobitev | MZ | 2025 | Redno delo MZ |

|  |  |  |  |  |
| --- | --- | --- | --- | --- |
| **Aktivnost 7.2** | **Ukrepi** | **Nosilec ukrepa** | **Rok izvedbe** | **Finančni vir** |
| **Izboljšanje procesa izmenjave informacij in navodil za obračunavanje storitev** | Opredeliti jasna in pravočasna navodila za obračun zdravstvenih storitev | ZZZS | 2025 | Redno delo ZZZS |
| Odpraviti prakso sprejemanja odločitev in navodil pri obračunavanju zdravstvenih storitev za nazaj | ZZZS | 2025 | Redno delo ZZZS |
| Sprotno odpravljanje razkoraka med avansi in obračuni | ZZZS | 2025 | Redno delo ZZZS |

|  |  |  |  |  |
| --- | --- | --- | --- | --- |
| **Aktivnost 7.3** | **Ukrepi** | **Nosilec ukrepa** | **Rok izvedbe** | **Finančni vir** |
| **Posodobitev infrastrukture za izvajanje zdravstvene dejavnosti na primarni ravni** | Priprava podlage za izvajanje postopkov financiranja oziroma sofinanciranja investicij lokalnih skupnosti v JZZ | UNKIZ | Trajna naloga | Proračun |
| Sodelovanje pri načrtovanju prostorske ureditve novih vrst ambulant, v katerih deluje več povezanih poklicnih skupin | UNKIZ | Trajna naloga | Redno delo UNKIZ |
| Sodelovanje pri pripravi novega razvojnega načrta investicij v primarno raven, tudi po izteku veljavnosti Zakona o zagotavljanju finančnih sredstev za investicije v slovensko zdravstvo v letih od 2021 do 2031 | UNKIZ | Trajna naloga | Redno delo UNKIZ |

Cilj 8: Vlaganje v kadrovske vire in ustrezne delovne pogoje za več zanimanja za zaposlitev v primarnem zdravstvenem varstvu

|  |  |  |  |  |
| --- | --- | --- | --- | --- |
| **Aktivnost 8.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Promocija in komuniciranje pozitivnih vidikov zaposlitve na primarni ravni** | Izvajanje ukrepov za krepitev javne podobe primarnega zdravstva | MZ, zbornice, fakultete in strokovna združenja | Trajna naloga | Redno delo MZ, fakultet in strokovnih združenj |
| Izvajanje izobraževanj o kriznem komuniciranju za izvajalce zdravstvene dejavnosti | MZ, zbornice, fakultete in strokovna združenja | Trajna naloga | Redno delo MZ, fakultet in strokovnih združenj |
| Ugotavljanje in spremljanje privlačnosti področja ter zanimanja morebitnih prihodnjih zaposlenih za zaposlitev v primarnem zdravstvu | MZ, zbornice, fakultete in strokovna združenja | Trajna naloga | Redno delo MZ, fakultet in strokovnih združenj |
| Organizacija kariernih/zaposlitvenih dogodkov doma in v tujini s promocijo specializacij iz družinske medicine ter področij ginekologije in pediatrije na primarni ravni zdravstvenega varstva | MZ, zbornice, fakultete in strokovna združenja | Trajna naloga | Redno delo MZ, fakultet in strokovnih združenj |

|  |  |  |  |  |
| --- | --- | --- | --- | --- |
| **Aktivnost 8.2** | **Ukrepi** | **Nosilec ukrepa** | **Rok izvedbe** | **Finančni vir** |
| **Obogatitev specializacij zdravnikov z vsebinami primarnega**  **zdravstvenega varstva in prilagoditev števila specializacij**  **zdravnikov potrebam javne mreže na primarni ravni** | Priprava programa podiplomskega študija medicine tako, da se vsakemu doktorju medicine do strokovnega izpita oziroma najpozneje do konca specializacije podaljša čas najkrajše možne prakse na primarni ravni | MZ, ZZS | 2026 | Redno delo MZ in ZZS |
| Priprava spremembe Pravilnika o vrstah, vsebini, trajanju in poteku specializacij zdravnikov | MZ, ZZS | 2026 | Redno delo MZ in ZZS |
| Letno usklajevanje števila razpisanih specializacij iz družinske medicine, ginekologije in pediatrije na primarni ravni glede na potrebe lokalnih skupnosti (upokojevanje zdravnikov, potrebe prebivalstva idr.) | MZ, NIJZ, ZZS | Trajna naloga | Redno delo MZ, NIJZ in ZZS |

|  |  |  |  |  |
| --- | --- | --- | --- | --- |
| **Aktivnost 8.3** | **Ukrepi** | **Nosilec ukrepa** | **Rok izvedbe** | **Finančni vir** |
| **Sistemska umestitev in vzpostavitev podiplomskega izobraževanja za različne zdravstvene delavce za potrebe mreže na primarni ravni** | Sprejetje programa za specializacije za medicinske sestre iz urgentnih stanj in s področja integrirane obravnave na primarni ravni zdravstvenega varstva | MZ, ZZBNS | 2025 | Kohezijska sredstva |
| Sistemska ureditev specializacij podiplomskih usposabljanj (npr. specializacij iz klinične psihologije, klinične logopedije in medicinske biokemije/laboratorijske medicine) | MZ, ZZBNS, ZZS | 2026 | Redno delo MZ in strokovnih združenj |

|  |  |  |  |  |
| --- | --- | --- | --- | --- |
| **Aktivnost 8.4** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev ambulante specializanta družinske medicine** | Zagotovitev finančnih sredstev za standard ambulante specializanta družinske medicine | MZ | 2025 | ZZZS |
| Priprava predlogov za podobne modele financiranja za specializante ginekologije in pediatrije | MZ, strokovna združenja, ZZZS | 2025 | ZZZS |
| Optimizacija programa kroženja specializantov družinske medicine tako, da zadnji letnik kroženja krožijo v matični ustanovi | ZZS, Katedra za družinsko medicino | 2025 | Redno delo strokovnih združenj |

|  |  |  |  |  |
| --- | --- | --- | --- | --- |
| **Aktivnost 8.5** | **Ukrepi** | **Nosilec ukrepa** | **Rok izvedbe** | **Finančni vir** |
| **Spodbude za poučevanje na primarni ravni zdravstvenega varstva** | Priprava spremembe Pravilnika o vrstah, vsebini, trajanju in poteku specializacij zdravnikov (skrajšanje zahtevanega števila let izkušenj na delovnem področju na tri leta) | MZ, Katedra za družinsko medicino | 2026 | Redno delo MZ |
| Proučitev možnosti za spremembo Pravilnika o višini sredstev za specializacije za potrebe mreže javne zdravstvene službe, ki se zagotavljajo iz proračuna Republike Slovenije in na podlagi drugih pravnih predpisov, s katerim se določajo finančne spodbude za mentorje | MZ, Katedra za družinsko medicino | 2026 | Redno delo MZ |
| Uvedba spodbud za nagrajevanje mentorstva z uradnimi priznanji s strani strokovnih združenj | Zdravniška zbornica, Katedra za družinsko medicino | 2026 | ZZZS, proračun |
|  | | | | |
| **Aktivnost 8.6** | **Ukrepi** | **Nosilec ukrepa** | **Rok izvedbe** | **Finančni vir** |
| **Zmanjšanje administrativnih bremen na primarni ravni zdravstvenega varstva** | Evidentiranje kliničnega dela in storitev s pomočjo umetne inteligence (prepoznavo govora) | MZ | 2026 | Redno delo MZ |
| Sprejetje Pravilnika o razvrščanju, predpisovanju in izdajanju zdravil za uporabo v humani medicini, ki bo omogočil podaljšanje veljavnosti recepta za dolgotrajno terapijo in izboljšave v načinu predpisovanja | MZ, lekarniška zbornica | 2026 | Redno delo MZ in lekarniške zbornice |
| Priprava predloga spremembe Zakona o zdravstvenem varstvu in zdravstvenem zavarovanju s katerim bo omogočeno, da nekatere pripomočke predpisujejo usposobljeni zdravstveni delavci, ZZZS pa bo podaljšal trajnost in poenostavil predpisovanje nekaterih pripomočkov, predvideva se tudi ukinitev zdravniškega potrdila za do prvih nekaj dni bolniške odsotnosti z dela z omejitvijo na letni ravni | MZ | 2026 | Redno delo MZ |
| ZZZS bo digitaliziral listino »predlog imenovanemu zdravniku«, kar bo omogočilo pacientu brezpapirno vročanje odločb, pospešilo postopke in odpravilo papirno komuniciranje med izbranim osebnim zdravnikom in imenovanim zdravnikom | ZZZS | 2026 | Redno delo ZZZS |
| NIJZ bo izvedel informacijsko rešitev napotnice za kontrolne preglede in delovnih nalogov do konca obravnave | NIJZ | 2026 | Redno delo NIJZ |
| ZZZS bo s spremembo listine za fizioterapijo omogočil, da fizioterapevt opredeli obseg in število ponovitev, NIJZ bo izvedel digitalizacijo listine | ZZZS, NIJZ | 2026 | Redno delo ZZZS in NIJZ |
| ZZZS bo natančneje opredelil pravico do nenujnih reševalnih prevozov in v sodelovanju z MZ pripravil predlog glede logistične rešitve | ZZZS, MZ | 2026 | Redno delo ZZZS in MZ |
| MZ bo v sodelovanju z NIJZ in ZZZS pripravil informacijsko rešitev za križne šifrante in vzpostavil pogoje za brezpapirno poslovanje, da ne bo več potrebno pošiljanje dokumentacije po klasični pošti, na primer medicini dela, prometa in športa, šolskim, dijaškim in študentskim ambulantam | MZ, ZZZS, NIJZ | 2026 | Redno delo MZ, ZZZS in NIJZ |
| MZ bo pripravil ukrepe za izboljšanje sodelovanja med primarno ravnjo in višjimi ravnmi zdravstvenega varstva | MZ, strokovna združenja | 2026 | Redno delo MZ |
| MZ bo pripravil predlog spremembe ZZVZZ, po katerem izdajanje potnih stroškov prevzamejo območne enote ZZZS | MZ, ZZZS | 2026 | Redno delo MZ |

|  |  |  |  |  |
| --- | --- | --- | --- | --- |
| **Aktivnost 8.7** | **Ukrepi** | **Nosilec ukrepa** | **Rok izvedbe** | **Finančni vir** |
| Omogočanje kombiniranega zaposlovanja na več ravneh zdravstvenega varstva in večja prožnost izvajalcev pri nagrajevanju kadra | MZ bo pripravil spremembo ZZDej, ki bo določil:  • vzpostavitev sistema spremljanja efektivno opravljenega dela,  • večjo avtonomijo vodstva pri upravljanju kadrov,  • pogoje za omejitev soglasja za delo pri drugih delodajalcih. | MZ | 2025 | Redno delo MZ |

Cilj 9: Razvoj raziskovalne dejavnosti

|  |  |  |  |  |
| --- | --- | --- | --- | --- |
| **Aktivnost 9.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev pogojev za znanstveni, akademski in strokovni razvoj vseh strok na primarni ravni zdravstvenega varstva** | Preoblikovanje obstoječega načina spodbujanja raziskovalne dejavnosti s sredstvi za terciarno dejavnost | MZ | 2025 | Redno delo MZ |

Cilj 10: Digitalna preobrazba za podporo procesom zdravstvene obravnave, vključno s komunikacijo in sistemom zagotavljanja kakovosti

|  |  |  |  |  |
| --- | --- | --- | --- | --- |
| **Aktivnost 10.1** | **Ukrepi** | **Nosilec ukrepa** | **Rok izvedbe** | **Finančni vir** |
| **Razvoj eKartona in zagotovitev povezljivosti vseh sistemov informacijsko-komunikacijske tehnologije med vsemi ravnmi zdravstva** | Razvoj in vzpostavitev nacionalnega e-kartona | MZ | 2026 | NOO |

|  |  |  |  |  |
| --- | --- | --- | --- | --- |
| **Aktivnost 10.2** | **Ukrepi** | **Nosilec ukrepa** | **Rok izvedbe** | **Finančni vir** |
| **Vzpostavitev pogojev za popolno elektronsko poslovanje in hranjenje podatkov pri obravnavi pacienta** | Vzpostavitev celovitega sistema za brezpapirno poslovanje z dodelavo navodil za pripravo, sporočanje in hrambo zdravstvene dokumentacije | MZ | 2026 | NOO, proračun |

|  |  |  |  |  |
| --- | --- | --- | --- | --- |
| **Aktivnost 10.3** | **Ukrepi** | **Nosilec ukrepa** | **Rok izvedbe** | **Finančni vir** |
| **Razvoj enotnega državnega sistema za varno in učinkovito komuniciranje – zdravje na daljavo** | Vzpostavitev enotne vstopne točke za komunikacijo pacienta z vsakim izvajalcem, tudi z uporabo video orodij | MZ, NIJZ | 2026 | NOO, proračun |
| Vzpostavitev orodja za komunikacijo med izvajalci o posameznem pacientu, ki bo omogočalo tudi pridobitev dodatnih informacij o pacientu (npr. triaža napotnice) | MZ, NIJZ | 2026 | NOO, proračun |